Llíria contractarà a 24 jóvens a través dels programes per al foment de l’ocupació
19 de agost de 2019

L’Ajuntament de Llíria posarà en marxa un any més els programes Empuju i Emcuju, subvencionats per Labora (antic Servef) en el marc del Sistema de Garantia Juvenil, per a la contractació de jóvens.

Estos programes tenen com a finalitat la realització de contractes d’un any a menors de 30 anys per part d’entitats locals, gràcies als quals adquirixen experiència i milloren la seua ocupabilitat. L’Emcuju está dirigit a jòvens menors de 30 anys, mentres que l’Empuju té com a beneficiaris a aquells d’eixa edat que tinguen qualificació professional reconeguda pel sistema de formació professional o educatiu.

Amb estes inicatives Llíria contractarà a 24 jóvens, el que suposarà un import total de 380.000 €, concedits en subvenció per Labora a l’Ajuntament de Llíria, per a la contractació durant un any de jóvens amb titulació de Grau, Diplomatures, Tècnics Superiors, etc, que s’incorporaran a les distintes àrees municipals. En este enllaç es pot consultar la convocatòria completa: http://www.lliria.es/es/notification/convocatoria-dels-programes-docupacio-emcuju-empuju-2019

Cal estar inscrit en Labora i en el Sistema de Garantia Juvenil abans del pròxim 3 de setembre.